La Casa de Cultura acull una xarrada informativa sobre cooperatives d'habitatges
28 gener 2019

## La Casa de Cultura acull una xarrada informativa sobre cooperatives d'habitatges28 gener 2019Última actualització: 14 juliol 2025

![](../gestion/img/cartel-COOPERATIVA.jpg)  
  

**Dimarts** que ve, **29 de gener a les 19 hores**, tindrà lloc a la sala A de la Casa de Cultura Marqués de González de Quirós, una **jornada informativa sobre la creació de cooperatives d'habitatges en cessió d'ús**.

Com ja informem fa unes setmanes, l'Ajuntament de Gandia, en col·laboració amb el Col·legi d'Arquitectes i la Entitat Valenciana d’Habitatge i Sól (EVHA), dependent de la Generalitat Valenciana, impulsaran el desenvolupament d'una cooperativa per a construir un edifici de 35 habitatges, amb trasters i garatges, de diferents dimensions i tipologia, destinades a joves en règim de concessió.

Concretament es durà a terme en un solar de 1.000 metres quadrats de superfície, en el districte de Santa Anna, al costat de la futura Ciutat de la Justícia.

En l'actualitat s'està realitzant un concurs d'idees per part del Col·legi d'Arquitectes de València per a elaborar el projecte.

Així mateix, està en fase d'estudi la possibilitat de que les quotes a pagar a la cooperativa per l'ús de l'habitatge siga compatible amb les ajudes al lloguer, el que pot suposar el 40% de la quota. Aquesta actuació permet facilitar l'accés a un habitatge a un preu assequible amb totes les garanties jurídiques.

Els interessats, poden acudir a aquesta jornada informativa que està promoguda per l’EVHA; la Conselleria de l'Habitatge; Obres Públiques i Vertebració del Territori i l'Ajuntament de Gandia.

Per a més informació, poden adreçar-se a l’**Oficina d’Habitatge de l’Ajuntament**, Plaça Tirant, tel.: **96 2959688.**